Повик за предлог проекти

во рамките на проектот

**„Заедно во борба против корупцијата“**

Објавен на 17 Септември 2019 г.

Упатство за апликанти
  Краен рок за поднесување на предлог проекти: 15 Октомври 2019, 18:00 часот

Проектот е имплементиран од Центарот за истражувачко новинарство СКУП МАКЕДОНИЈА од Скопје во партнерство со Институтот за човекови права (ИЧП) од Скопје и Центарот за развој на медиумите на заедниците МЕДИУМ од Гостивар. Овој проект е финансиран од Европска Унија.

Содржина

[Опис на проектот „Заедно во борба против корупција“ 3](#_Toc13824483)

[ПОВИК](#_Toc13824487) [за доделување грантови на граѓански организации](#_Toc13824488) [во рамки на проектот](#_Toc13824489) [„Заедно во борба против корупција“](#_Toc13824490)[финансиран од Европската Унија 4](#_Toc13824491)

[Цел на повикот 4](#_Toc13824492)

[Содржина на предложените акции 4](#_Toc13824493)

[Времетраење на проектите 4](#_Toc13824494)

[Видливост на проектите 5](#_Toc13824495)

[Критериуми за учество во повикот 5](#_Toc13824496)

[Консултативен состанок 5](#_Toc13824497)

[Критериуми за оценување и избор 5](#_Toc13824498)

[Оценување на предлог проектите 6](#_Toc13824499)

[Обврски на граѓанските организации 6](#_Toc13824500)

[Начин на поднесување на пријавите 6](#_Toc13824501)

[Дополнителни појаснувања 7](#_Toc13824502)

## Опис на проектот „Заедно во борба против корупција“

Проектот „Заедно во борба против корупција” го спроведуваат Центарот за истражувачко новинарство СКУП МАКЕДОНИЈА, како носител, и Институтот за човекови права (ИЧП) и Центарот за развој на медиумите на заедниците МЕДИУМ од Гостивар, како партнери, со цел подобрување на капацитетите на граѓанскиот сектор за остварување на улогата на “watchdogs“ или контролор на работата на државните органи, со цел законито и транспарентно извршување на функцијата и спречување на ризиците од корупција и злоупотреба на службената должност. Проектот се реализира со финансиска поддршка од Европската Унија и се наоѓа во втора година од имплементација.

Во рамките на проектот предвидено е да се реализираат следниве специфични цели:

* Да се ​​зголеми влијанието на новинарите, локалните здруженија на граѓани и медиумите во борбата против корупцијата, со посебен фокус на претставниците на етничките малцинства и на жените.
* Континуирано следење на работата на Државното правобранителство во заштитата на државните средства и интереси, особено во административни и парнични постапки;
* Да се ​​подигне свеста за проблемите со корупцијата преку лесно достапни медиуми;

Резултатите кои ќе произлезат од овој проект имаат за цел да влијаат врз целната група која се состои од Истражувачки новинари, граѓанските организации, Државно правобранителство, Јавно обвинителство, Јавни функционери, Судство, Влада, Државна комисија за спречување на корупција, Агенција за катастер, јавноста, Биро за јавни набавки, медиуми и Централен регистар, а тие резултати се однесуваат на:

* Р1: Зајакнати капацитети на новинарите и граѓанските активисти, посебно претставниците на етничките малцинства во мониторирање и детектирање на корупција, како и известување за неа;
* Р2: Подобрување на амбиентот во македонските национални телевизии за продукција и емитување на истражувачки стории;
* Р3: Подобрена фактографска обработка на податоци кои покажуваат коруптивни практики на јавни функционери;
* Р4: Зголемена продукција на истражувачки стории од страна на локални медиумски работници (новинари) во областа на (анти)корупцијата;
* Р5: Зајакнати и препознатливи граѓански организации како кредибилни актери во процесите за борбата против корупцијата;
* Р6: Подигната свест за коруптивни практики.

Проектот предвидува објавување истражувачки стории на теми поврзани со корупција, следење на работата на Државното правобранителство на РСМ и изготвување на полугодишни мониторинг извештаи, доделување на грантови на граѓански организации, одржување и продлабочување на платформата “истражи факти”, анализа на постоечките закони кои ја тангираат коурпцијата и други активности.

Период на имплементација на проектот- 01.01.2018 - 30.04.2021.

## ПОВИК

## за доделување грантови на граѓански организацииво рамки на проектот „Заедно во борба против корупција“ финансиран од Европската Унија

Центарот за истражувачко новинарство СКУП МАКЕДОНИЈА од Скопје во соработка со Институтот за човекови права (ИЧП) од Скопје и Центарот за развој на медиумите на заедниците МЕДИУМ од Гостивар, во рамките на заедничкиот проект **„Заедно во борба против корупција“,** финансиран од Европската Унија преку Програмата за поддршка на граѓанскиот сектор и медиумите 2016-2017 ИПА/2017/155322-3/7, објавуваат повик за доделување на грантови за граѓански организации (ГО) за акции во рамки на грантова шема на односниот проект.

Во рамките на овој повик ќе се доделат од 6 до 10 мали грантови со максимален износ од 12.500 евра по грант. Вкупниот износ на повикот е 124.666 евра.

## Цел на повикот

Целта на овој повик е да се обезбеди поддршка за шест (6) до десет (10) граѓански организации на национално и на локално ниво кои работат во областите на сузбивање на корупцијата и подигање на свеста и пристапот до информации во однос на прашања кои ги засегаат граѓаните, а се поврзани со корупција. Грантовите ќе се доделуваат на ГО кои остваруваат активности во борбата против корупција, зголемување на транспарентноста и анти-коруптивните практики како и на оние кои ја следат работата на органите на локална самоуправа .

## Содржина на предложените акции

Од заинтересираните ГО се очекува да поднесат проектни апликации во кои ќе ја образложат својата акција насочена кон зголемување на транспарентноста и проактивно следење на функционирањето на органите на локалната самоуправа како и сузбивање на корупцијата преку подигање на свеста на граѓаните за пристап до информации поврзани со дела од корупција. Предложените акции треба да се во насока на целите на проектот (Прилог 3)

Предлог проектите треба да содржат акции кои:

* Превенција односно поттикнување на свеста на граѓаните да пријавуваат коруптивни случаи со што се зголемува видливоста на можни коруптивни дејствија;
* Детектирање и истражување на коруптивни практики со цел да се предизвика импакт на општеството преку мобилизирање на граѓаните да пријавуваат коруптивни практики и
* Сузбивање на корупцијата преку зголемување на свеста и потребата од квалитетно истражувачко новинарство како алатка во борбата против корупција.

Организациите кои ќе се пријават на Повикот можат да предложат акции кои се спроведуваат во соработка со други регистрирани организации и/или неформални групи.

## Времетраење на проектите

Спроведувањето на акциите треба да се одвива во времетраење од 3 (три) до 6 (шест) месеци.

## Видливост на проектите

Апликантите мора да ги преземат сите неопходни чекори за обезбедување на проектна видливост. Детални насоки за видливост ќе бидат споделени со грантистите по потпишување на донаторот.

## Критериуми за учество во повикот

Организациите кои сакаат да учествуваат на повикот мораат да ги исполнуваат следниве критериуми:

* да се регистрирани и да дејствуваат според Законот за здруженија на граѓани и фондации на ниво на Република Северна Македонија
* најмалку две години оперативност на организацијата пред датумот на објавување на овој повик
* досие на спроведени активности објаснети погоре во делот цел на повикот и содржина на предложените акции
* уредно пополнет образец за пријавување (Прилог 1)

На повикот не можат да бидат предложени акции кои се спроведуваат во рамките на

тековни проекти на организациите финансирани од други донатори.

На повикот не е дозволено учество на политички партии, профитни организации и граѓански организации кои промовираат и користат насилство.

На повикот не може да учествуваат организации кои се корисници на грант од Делегацијата на ЕУ како координатор, ниту како партнер во рамките на Програмата на ИПА/2017/155322-3/7 за поддршка на граѓанското општество и медиумите за 2016-2017 година.

**Пријавата потребно е да ги содржи следниве документи:**

1. Образецот за пријавување (Прилог 1)
2. Образец за предлог – буџет (Прилог 2). Буџетот треба да биде испланиран во рамките на трошоците дозволени во буџетскиот образец.
3. Копија од решението за регистрација на организацијата издадено од Централен регистер на РСМ.
4. Скратен исказ од завршна сметка 2017-2018
5. Кратки биографии на клучниот персонал вклучен во реализацијата на проектот.

**Обрасците треба да бидат пополнети електронски, рачно нема да бидат земени предвид.**

Консултативен состанок

За заинтересираните кандидати, СКУП МАКЕДОНИЈА во соработка со партнерските организации ИЧП и Медиум, на 18 Септември 2019 година (среда) во Граѓанскиот ресурсен Центар со почеток во 11 часот ќе организира информативна сесија на која ќе бидат претставени целите на проектот „Заедно во борба против корупција“, условите за учество во грантовата шема, процесот на селекција, како и методологијата за спроведување на добиените грантови.

## Критериуми за оценување и избор

Предложените активности треба да бидат во согласност со овој повик. Предлозите ќе се оценуваат од страна на **Комисија на евалуатори** која ќе биде формирана за целите на оваа активност. Селекцијата на ГО ќе се врши врз основа на однапред воспоставени критериуми за избор кои се дел од овој повик.

Изборот на организациите на кои ќе им биде доделен грант ќе се одвива во две фази и тоа:

## 1. Оценување на пријавите според основните квалификациски барања

* Образецот е соодветно пополнет и со придружната документација е доставен во рок и на начин предвиден со Повикот
* Временска рамка и висината на буџетот соодветствуваат со барањата од Повикот
* Организацијата ги исполнува условите за аплицирање на повикот

Предност за финансирање ќе им се даде на предлог проектите кои се однесуваат на сузбивање на корупцијата и подигање на свеста и пристапот до информации во однос на прашања кои ги засегаат граѓаните, а се поврзани со корупција. Предност ќе имаат и оние

ГО кои остваруваат активности во борбата против корупција, зголемување на транспарентноста и анти-коруптивните практики како и на оние кои ја следат работата на органите на локална самоуправа. .

## 2. Оценување на предлог проектите

Предлог проектите ќе се оценуваат согласно следнава табела за бодување:

|  |  |  |
| --- | --- | --- |
| **Критериуми** | **Опис** | **Бодови** |
| Проектен предлог | Акцијата предвидува креативен и рационален технички пристап кој придонесува кон остварување на целите и приоритетите на повикот, таа придонесува кон општата цел на проектот и ја унапредува состојбата во борбата против корупција  | 50 |
| Предлог буџет | Вредност за пари, број на активности, ефективна временска рамка | 30 |
| Капацитет на ГО | Досегашни достигнувања и влијание во заедницата преку постигнување на промени согледани преку реализирани проекти; | 20 |
| **Вкупно** | **100** |

## Обврски на граѓанските организации

Финансиската поддршка се доделува со цел да се зајакнат капацитети на граѓанските организации кои работат во областа на слободата на изразување и медиумите.

Во рамките на проектот „Заедно во борба против корупција”, СКУП МАКЕДОНИЈА заедно со партнерските организации ќе организира дводневна обука за ГО на кои ќе им бидат доделени грантови. Целта на обуката ќе биде јакнење на капацитетите со цел идентификување на празнините во анти-коруптивните активности со цел нивно превенирање во иднина.

**Учеството на обуките е од обврзувачки карактер за грантистите**.

## Начин на поднесување на пријавите

Целосната пријава (Образецот за пријавување (Прилог 1), Образец за предлог – буџет (Прилог 2), копија од решението за регистрација на организацијата издадено од Централен регистер на РСМ, кратки биографии на клучниот персонал вклучен во реализацијата на проектот) треба да биде поднесена од една организација – **Носител на проектот** со која ќе биде потпишан договор за грант доколку предложената акција е избрана за финансирање.

Образецот и останатите документи кои се дел од пријавата треба да бидат испратени по електронска пошта на scoop.macedonia@gmail.com, не подоцна од 15.10.2019 до 18:00 часот. Сите апликации кои ќе пристигнат по истекувањето на рокот за пријавување нема да бидат земени во предвид.

Во пријавата кандидатите накратко треба да ги објаснат своите предлози, каков ќе биде нивниот придонес кон општата цел и посебните цели на проектот, во која временска рамка се очекува да се спроведат активностите, кои ќе бидат резултатите на проектот и како тие ја унапредуваат состојбата во сферата на истражувачкото новинарство, слободата на изразување и интегритетот на медиумите.

СКУП МАКЕДОНИЈА, ИЧП и МЕДИУМ го задржуваат правото да побараат дополнителни информации за предлозите или за подносителите на пријавите за коишто сметаат дека се потребни за оценувањето.

## Дополнителни појаснувања

Грантот ќе се додели во денарска противвредност на банкарска сметка на организацијата Носител. Предложениот буџет не смее да го надмине максималниот износ.

Организацијата - Носител ќе биде единствено одговорна за реализацијата на активностите и плаќањата согласно буџетот на акцијата. За организациите кои ќе бидат избрани и партнерските организации ќе биде организирана средба за појаснување на правата и обврските кои произлегуваат од доделувањето на финансиската поддршка и за допрецизирање на буџетот.

Сите организации кои се пријавиле ќе бидат писмено известени за резултатите од Повикот.

Доколку имате дополнителни прашања или потреба од појаснувања ве молиме да се обратите на писмено до Александар Божиновски на следната електронска адреса: aleksandarmak@yahoo.com

Крајниот рок за поднесување на пријавите е **15.10.2019 година, 18:00 часот.**